Banen var kun i drift i to år, frem til krigens slutt i mai 1945. Da ble banen nedlagt, og skinnegangen ble senere fjernet. Deler av den gamle jernbanelinjen ble tatt i bruk som bil- og landbruksvei, mens andre deler av linjen er tatt ut av bruk og tilbakeført som jordbruksland. Lista flystasjon ble i 1945 overtatt av Forsvaret og drevet som militær flyplass frem til 1990-årene. Etter dette var det noen år med kommersiell rutetrafikk fra flyplassen, under navnet Farsund lufthavn, Lista. Etter år 2000 er flyplassområdet omgjort til næringspark, og rullebanen brukes av den lokale flyklubben og andre private småflyaktører.